นายชุมพล รัตน์เลิศลบ ผู้อำนวยการสำนักงานเขตพื้นที่การศึกษาลำปางเขต 1 กล่าวว่า ตามที่สำนักงานคณะกรรมการการศึกษาขั้นพื้นฐาน (สพฐ.) ได้จัดทำฐานข้อมูลโรงเรียนที่มีที่ตั้ง หรือตั้งใกล้เคียงเขตพื้นที่เสี่ยงแผ่นดินถล่ม โดยที่ จ.ลำปาง พบว่ามี 2 โรงเรียน ที่อยู่ในเขตพื้นที่เสี่ยงดินถล่ม คือ โรงเรียนบ้านทุ่งหลวง หมู่ 5 ต.เมืองยาว อ.ห้างฉัตร จ.ลำปาง และโรงเรียนบ้านแม่เลียงพัฒนา หมู่ 6 ต.เสริมขวา อ.เสริมงาม สำหรับโรงเรียนที่อยู่ในความรับผิดชอบของ สพท.ลำปางเขต 1 ขณะนี้ได้สั่งการให้ผู้บริหารโรงเรียน แจ้งให้ครูทุกคนทราบว่า หากมีฝนตกลงมามากให้หยุดการเรียนการสอน และแจ้งให้นักเรียนรีบกลับบ้านทันที"สภาพที่ตั้งของโรงเรียนทั้งสองแห่งอยู่ติดภูเขาและใกล้กับทางน้ำไหล ประกอบกับช่วงที่ผ่านมามีฝนตกติดต่อกันหลายวัน ทำให้สภาพดินภูเขาเกิดความอ่อนตัว หากดินถล่มลงมาอาจสร้างอันตรายได้ จึงขอให้เตรียมรับมือในเรื่องนี้"นายณัฏฐพล แสงศรีจันทร์ ผู้อำนวยการสำนักงานเขตพื้นที่การศึกษาลำปาง เขต 2 กล่าวว่า สำหรับโรงเรียนบ้านแม่เลียงพัฒนาเท่าที่ทราบเป็นพื้นที่ที่มีติดภูเขาล้อมรอบ ได้สั่งการให้ผู้บริหารโรงเรียนเฝ้าระวังอย่างใกล้ชิด
ใครเป็นผู้จัดทําฐานข้อมูลโรงเรียนที่มีที่ตั้งหรือตั้งใกล้เคียงเขตพื้นที่เสี่ยงแผ่นดินถล่ม จ.ลําปาง 
นายชุมพล รัตน์เลิศลบ